b"\n_START_ARTICLE_\nEpektong greenhouse\n_START_PARAGRAPH_\nAng epektong greenhouse (Ingles, greenhouse effect) ay ang proseso kung saan mas malaki ang iniaambag na init sa ibabaw ng isang planeta ng radyasyon mula sa atmospera nito kumpara sa kung ang planeta ay walang atmospera._NEWLINE_Kung ang atmospera ng isang planeta ay naglalaman ng mga radyatib-aktibong gas (greenhouse gas) ikakalat ng atmospera ang enerhiya sa lahat ng direksiyon. Ilang bahagi ng radyasyong ito ay mapupunta sa ibabaw ng planeta, na dahil dito ay iinit. Ang bahaging ito ng radyasyon (na maaaring isipin bilang ang lakas ng epektong greenhouse) ay nakasalalay sa temperatura ng atmospera at sa dami ng greenhouse gas dito._NEWLINE_Sa mundong ito, ang atmospera ay iniinit sa pamamagitan ng infrared na radyasyong termal, pag-absorb ng shorter-wavelength radiant energy mula sa araw, at mga convective na heat flux mula sa ibabaw ng lupa. Nagkakalat ng enerhiya ang mga greenhouse gas sa atmospera, kung saan ang iba ay napupunta sa mas mababang bahagi ng atmospera.\xc2\xa0Ang mekanismo na ito ay tinatawag na epektong greenhouse)._NEWLINE_Malaki ang tulong ng natural na epektong greenhouse sa mundo upang mapagpatuloy ang buhay. Subalit ang natural na penomenang ito ay napalakas ng mga gawaing-tao (tulad ng pagsusunog ng fossil fuel at deporestasyon), at ito'y naging sanhi\xc2\xa0ng global warming._NEWLINE_Ang pangalan ng mekanismong ito ay (maling) ipinangalan sa isang greenhouse.\n_START_SECTION_\nPapel sa pagbabago ng klima\n_START_PARAGRAPH_\nAng paglakas ng epektong greenhouse dahil sa mga gawain ng tao ay tinatawag na enhanced o anthropogenic greenhouse effect. Ang pagtaas sa radiative forcing\xc2\xa0mula sa gawaing-tao ay maipagpapalagay na dulot ng mas mataas na lebel ng dioksidong karbono sa atmospera._NEWLINE_Naglalabas ng CO\xe2\x82\x82\xc2\xa0ang pagsusunog ng fossil fuel at iba pang mga gawait tulad ng paggawa ng semento\xc2\xa0at\xc2\xa0deporestasyon.\xc2\xa0Ayon sa mga sukat mula\xc2\xa0sa Mauna Loa Observatory sa Hawaii, ang konsentrasyon ng CO\xe2\x82\x82 ay tumaas mula 313 parte kada milyon (ppm) noong 1960 patungong 389 ppm sa 2010. Naabot nito ang 400 ppm noong ika-9 ng Mayo, 2013.\xc2\xa0Lahat ito ay lagpas sa pinakamataas na talang heolohikal ng CO\xe2\x82\x82\xc2\xa0(~300 ppm).\n_START_SECTION_\nEpektong greenhouse sa ibang lugar sa kalawakan\n_START_PARAGRAPH_\nMayroon ding epektong greenhouse sa ibang bahagi ng\xc2\xa0Solar System\xc2\xa0tulad ng sa\xc2\xa0Mars, Venus, at Titan. Ang epektong greenhouse sa Venus ay lubhang napakalaki dahil sa atmospera nitong binubuo halos ng CO\xe2\x82\x82.\xc2\xa0Ang nasa\xc2\xa0Titan naman ay tinatawag namang epektong\xc2\xa0anti-greenhouse, sa kadahilanang ang atmospera nito ay sumisipsip ng radyasyong solar kahit na ito ay hindi kumukuha ng radyasyong infrared._NEWLINE_Ang pagsingaw naman ng nitroheno sa\xc2\xa0Pluto ay nagdudulot ng mas malamig na temperatura kahit ito'y kumukha ng radyasyong solar"